CELEX: 62006CA0449
Language: hu
Date: 2008-02-14 00:00:00
Title: C-449/06. sz. ügy: A Bíróság (negyedik tanács) 2008. február 14-i ítélete (A Tribunal du travail de Bruxelles – Belgium előzetes döntéshozatal iránti kérelme) – Sophiane Gysen kontra Groupe S-Caisse d'Assurances sociales pour indépendants (Tisztviselők – Díjazás – Személyzeti szabályzat – Családi támogatások – A nemzeti családi támogatások összegének meghatározása – A gyermekek rangsorának megállapítása – A személyzeti szabályzat alapján járó családi támogatásokra jogosító gyermek)

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/5
            
         A Bíróság (negyedik tanács) 2008. február 14-i ítélete (A Tribunal du travail de Bruxelles – Belgium előzetes döntéshozatal iránti kérelme) – Sophiane Gysen kontra Groupe S-Caisse d'Assurances sociales pour indépendants
   (C-449/06. sz. ügy) (1)
   
   (Tisztviselők - Díjazás - Személyzeti szabályzat - Családi támogatások - A nemzeti családi támogatások összegének meghatározása - A gyermekek rangsorának megállapítása - A személyzeti szabályzat alapján járó családi támogatásokra jogosító gyermek)
   (2008/C 79/08)
   Az eljárás nyelve: francia
   A kérdést előterjesztő bíróság
   Tribunal du travail de Bruxelles
   Az alapeljárás felei
   
      Felperes: Sophiane Gysen
   
      Alperes: Groupe S-Caisse d'Assurances sociales pour indépendants
   Tárgy
   Előzetes döntéshozatal iránti kérelem – Tribunal du travail de Bruxelles – Az Európai Közösségek tisztviselőnek személyzeti szabályzatáról szóló, 1968. február 29-i 259/68/EGK, Euratom, ESZAK tanácsi rendelet [67. cikkének] értelmezése (HL L 56.; magyar nyelvű különkiadás 1. fejezet, 2. kötet, 5. o.) – Családi támogatások – Egy olyan nemzeti családi támogatási rendszer elfogadhatósága, amely a kedvezményezett gyermekek rangsorának megállapítása céljából kizárja a személyzeti szabályzat alapján családi támogatásban részesülő gyermekeket – A tisztviselői személyzeti szabályzatnak a nemzeti jogban való jogi minősítése
   Rendelkező rész
   Az 1983. július 21-i 2074/83/EGK, Euratom, ESZAK tanácsi rendelettel módosított, az Európai Közösségek tisztviselőinek személyzeti szabályzatáról és az Európai Közösségek egyéb alkalmazottainak alkalmazási feltételeiről, valamint a Bizottság tisztviselőire ideiglenesen alkalmazandó különleges intézkedések bevezetéséről szóló, 1968. február 29-i 259/68/EGK, Euratom, ESZAK tanácsi rendelet általános hatállyal bír, valamint teljes egészében kötelező és közvetlenül alkalmazandó valamennyi tagállamban. Figyelembe véve az említett rendelet közvetlen alkalmazhatóságát a tagállamok jogrendjében, az Európai Közösségek tisztviselőinek személyzeti szabályzata értelmében családi támogatásokra jogosító gyermeket egyenlő bánásmódban kell részesíteni azzal a gyermekkel, aki a belső jog vagy a szociális biztonságra vonatkozó, az érintett tagállamban hatályos nemzetközi egyezmény alapján jogosít ilyen támogatásokra.
   
      (1)  HL C 326., 2006.12.30.